Kenny Bruun Olsen (født 29. august 1962) er en dansk elektriker og politiker, der siden 14. januar 2013 har været borgmester i Fredericia Kommune, valgt for Venstre. Han overtog posten efter at Thomas Banke måtte træde tilbage. Kenny Bruun Olsen er uddannet elektriker og var indtil 2010 selvstændig med Lillebælt El apS. Frem til sin tiltræden som borgmester var han afdelingsleder hos ATEA i Kolding. Han blev valgt til byrådet i 2009. Han er siden 1985 gift med Marianne Rex Lindskov Olsen, med hvem han har fem børn. I 2013 fik Kenny Bruun Olsen 1851 personlige stemmer og blev dermed ikke valgt til borgmester i Fredericia Kommune, men han sidder dog stadig i Fredericia Byråd for Venstre.